พอดีอยากทราบว่า การฉีดยาคุม กับ แบบฝังยาคุมอันไหนดีกว่ากันค่า
สวัสดีค่ะ ยาฉีดคุมกำเนิดแบ่งออกเป็น1. ยาฉีดชนิดฮอร์โมนเดี่ยว แบ่งออกเป็น 2 กลุ่มย่อยคือ- ยาที่เป็นฮอร์โมน เมดรอกซีโปรเจสเทอโรน (medroxyprogesterone) หรือเรียก DMPA โดยใช้ฉีดเข้ากล้ามเนื้อทุกๆ 12 สัปดาห์ หรือ 84 วัน หรือ 3 เดือน- ยาที่เป็นฮอร์โมน นอร์ทริสเทอโรน (norethisterone enanthate) หรือ NET-EN โดยใช้ฉีดเข้ากล้ามเนื้อทุกๆ 8 สัปดาห์หรือ 56 วัน หรือ 2 เดือนซึ่งยาฉีดคุมกำเนิดชนิดฮอร์โมนเดี่ยวนั้น มักทำให้เกิดเลือดออกกะปริดกะปรอย หรือมีประจำเดือนมานาน และประจำเดือนมามากได้ แต่เมื่อฉีดต่อเนื่องนานๆ มักทำให้ประจำเดือนขาดหายไป2. ยาฉีดชนิดฮอร์โมนรวม เมดรอกซีโปรเจสเตอโรน (medroxyprogesterone) และเอสทราดิอัล ไซพิโอเนท (estradiol cypionate) ใช้ฉีดเข้ากล้ามเนื้อทุกๆ 4 สัปดาห์หรือ 28 วัน หรือ 1 เดือน ยาฉีดชนิดฮอร์โมนรวมจะคล้ายกับยาเม็ดคุมกำเนิด โดยจะทำให้มีประจำเดือนมาทุกเดือน ลดอาการเลือดออกกะปริดกะปรอย และประจำเดือนมาไม่ปกติได้สำหรับยาฝังคุมกำเนิดมีทั้งชนิดที่คุมได้ทั้ง 3 ปีหรือ 5 ปี ดังนั้นจึงเหมาะกับผู้ที่วางแผนจะไม่มีลูกในช่วงเวลาใกล้ๆ โดยยาฝังคุมกำเนิดมีฮอร์โมนโปรเจสเตอโรนเพียงอย่างเดียว ซึ่งผลข้างเคียงจะคล้ายกับยาฉีดคุมกำเนิดชนิดฮอร์โมนเดี่ยว คือมักทำให้มีเลือดออกกะปริดกะปรอย หรือมีประจำเดือนมาบ่อย มาปริมาณมาก และเมื่อผ่านไปซักระยะ ประจำเดือนอาจขาดหายไปได้สำหรับประสิทธิภาพของยาฝังคุมกำเนิดนั้น ถือว่าดีกว่ายาฉีดคุมกำเนิด โดยมีโอกาสเกิดการตั้งครรภ์เพียง 0.05% ส่วนยาฉีดคุมกำเนิดจะมีโอกาสตั้งครรภ์ประมาณ 0.2%